
R E F E R A T

privind alocarea din bugetul local a sumei de 100.000 lei pentru Asociatia crestina Sfantul Nicolae, pentru finantarea executiei lucrarilor de constructie a lacasului de cult din campusul Universitatii Agricole a Banatului, Calea Aradului nr. 119

 Prin adresa nr. CP2012-000896/21.01.2013 a Arhiepiscopiei Timisoarei, Protopopiatul Timisoara I – Parofia Sfantul Nicolae, Asociatia crestina Sfantul Nicolae din campusul Universitatii Agricole a Banatului, Calea Aradului nr.119, ne-a solicitat sprijinul pentru achitarea obligatiilor restante catre constructor, ocazionate cu constructia lacasului de cult Sfantul Nicolae.

Asociatia crestina Sfantul Nicolae, prin statul si atributiile sale, sprijina copii defavorizati, studentii cu probleme materiale, implicandu-se in educarea tinerei generatii, organizand diferite activitati cultural crestine si promovand spiritual crestin romanesc.


Mentionam ca, în conformitate cu prevederile art. 3 alin. 2 din OG. nr 82/2001 privind stabilirea unor forme de sprijin financiar pentru unităţile de cult aparţinând cultelor religioase cunoscute din România:” De la bugetele locale se pot aloca fonduri pentru completarea fondurilor proprii, necesare pentru întreţinerea şi funcţionarea unităţilor de cult fără venituri sau cu venituri reduse, pentru construirea şi repararea lăcaşurilor de cult şi pentru conservarea şi întreţinerea bunurilor de patrimoniu aparţinând cultelor, precum şi pentru activităţile de asistenţă socială susţinute de acestea.”

 In bugetul local al Municipiului Timisoara pe anul 2013, aprobat prin H.C.L nr. 95/04.04.2013, s-a prevazut la cap. 67.02.’’ Cultura, recreere si religie’’, subcap.67.02.50.

’’Alte servicii in domeniile culturii, recreerii si religiei’’ suma de  800.000 lei. Din aceasta valoare a fost cheltuita suma de 688.540 lei, alocata prin hotarari de consiliu local, pentru finantarea unor lucrari la alte lacasuri de cult din Timisoara, rezultand o suma disponibila de 111.460 lei.

Avand in vedere cele mentionate, propunem alocarea sumei de 100.000 lei din bugetul local, din subcap.67.02.50 "Alte servicii în domeniile culturii, recreerii şi religiei "  pentru Asociatia crestina Sfantul Nicolae, pentru finantarea executiei lucrarilor de constructie a lacasului de cult din campusul Universitatii Agricole a Banatului, Calea Aradului nr. 119, conform documentatiei tehnice a beneficiarului.


Justificarea şi decontarea cheltuielilor ocazionate de realizarea acestor lucrări se vor face numai pe baza de acte doveditoare, conform legii.
            Drept pentru care propunem comisiilor de specialitate din Consiliul Local proiectul de hotarare privind alocarea din bugetul local a sumei de 100.000 lei pentru Asociatia crestina Sfantul Nicolae din campusul Universitatii Agricole a Banatului, Calea Aradului nr. 119.

